PUČKO OTVORENO UČILIŠTE PLOČE

UPRAVNO VIJEĆE

U Pločama, 28.12.2018. godine

Na temelju članaka 38., 40. i 41. Zakona o ustanovama ("Narodne novine" broj:76/93,29/97,47/99 i 35/08), i članka 31. Statuta Pučkog otvorenog učilišta Ploče, Upravno vijeće na sjednici održanoj 28.12.2018. godine, donosi slijedeću

**ODLUKU**

**I.** Raspisuje se natječaj za izbor i imenovanje ravnatelja/ravnateljice Pučkog otvorenog učilišta Ploče.

**II.** Utvrđuje se tekst natječaja za izbor i imenovanje ravnatelja/ice kako slijedi:

**"**NATJEČAJ

za izbor i imenovanje ravnatelja/ice Pučkog otvorenog učilišta Ploče

Broj izvršitelja: 1 izvršitelj (m/ž), na mandatno razdoblje od 4 godine, puno radno vrijeme

Kandidati moraju uz opće uvjete propisane Zakonom o radu ("Narodne novine", broj: 93/14,127/17) ispunjavati i sljedeće posebne uvjete:

-završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, ili stečenu visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju ("Narodne novine" broj:123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17)

-da se odlikuju stručnim, radnim i organizacijskim sposobnostima,

-Na natječaj se mogu prijaviti i kandidati koji nemaju visoku stručnu spremu ako su istaknuti i priznati stručnjaci na području kulture s najmanje 10 godina radnog staža o čemu moraju dostaviti odgovarajuće dokaze.

Prijava mora sadržavati ime i prezime kandidata/kinje, adresu, broj telefona/mobitela i e-mail adresu te naznaku kako je riječ o prijavi na predmetni natječaj, specifikaciju priloga/dokaza uz prijavu te potpis kandidata/kinje.

Uz pisanu prijavu na natječaj, kandidati su dužni priložiti sljedeće dokaze o ispunjavanju uvjeta:

* životopis, vlastoručno potpisan
* dokaz o hrvatskom državljanstvu (domovnica, osobna iskaznica ili putovnica)
* dokaz o odgovarajućem stupnju obrazovanja (preslika diplome ili potvrde visokoškolske ustanove o stečenoj stručnoj spremi),
* dokaz o ostvarenom radnom stažu (elektronički zapis ili potvrda Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema, potvrda ranijeg poslodavca odnosno druga isprava preslika ugovora o radu, rješenja i sl.
* prijedlog Programa rada Pučkog otvorenog učilišta Ploča za mandatno razdoblje 2019-2022.
* Uvjerenje da se protiv kandidata ne vodi kazneni postupak, ne starije od 6 mjeseci.

Natječaj je otvoren 20 (dvadeset) dana od dana objave natječaja u dnevnom tisku "Slobodna Dalmacija".

Prijave na natječaj s dokazima o ispunjavanju uvjeta podnose se isključivo preporučenom pošiljkom na adresu: Pučkog otvorenog učilišta Ploče, Gračka 2., 20340 Ploče s naznakom „**Ne otvarati – Prijava na natječaj“.**

Kandidati dostavljaju sve priloge u neovjerenoj preslici, te su dužni na poziv Upravnog vijeća, dostaviti izvornike na uvid.

Prema Zakonu o ravnopravnosti spolova ("Narodne novine" broj: 82/08, 69/17) na Natječaj se mogu prijaviti osobe oba spola.

Nepotpune i nepravovremene prijave neće se razmatrati.

Ukoliko se na prijavljeni natječaj nitko ne prijavi ili nitko od prijavljenih kandidata ne bude izabran, natječaj će se ponoviti.

O rezultatima natječaja kandidati će biti obaviješteni pisanim putem u roku od 15 dana od dana donošenja odluke Upravnog vijeća o imenovanju ravnatelja/ice ili o ponavljanju natječaja."

**III.** Natječaj će se objaviti u dnevnom tisku "Slobodna Dalmacija", mrežnim stranicama Grada Ploča te Hrvatskog zavoda za zapošljavanje.

**IV.** Ova Odluka stupa na snagu danom donošenja.

**Predsjednik Upravnog vijeća:**

**Dino Doboš**